Γεώργιος Τζιτζικώστας

Ο Γεώργιος Τζιτζικώστας (Αθήνα, 11 Απριλίου 1941 - Αθήνα, 7 Ιουνίου 2000) ήταν Έλληνας πολιτικός που διετέλεσε βουλευτής και υπουργός με τη Νέα Δημοκρατία.

 Βιογραφία 
Η οικογένεια Τζιτζικώστα έχει καταγωγή από τα Τρίκαλα, (από το χωριό Στεφάνι) αργότερα όμως εγκαταστάθηκε στη Βραχιά Θεσσαλονίκης. Ο Γεώργιος Τζιτζικώστας μεγάλωσε στην Αθήνα και ήταν φίλος με τον μετέπειτα βασιλιά της Ελλάδας Κωνσταντίνο, ο οποίος παρέστη και στην κηδεία του το 2000.http://www.iefimerida.gr/news/128046/

Εκλέχθηκε για πρώτη φορά βουλευτής στις εκλογές του 1974 με τη ΝΔ στο Υπόλοιπο Θεσσαλονίκης. Επανεκλέχθηκε το 1977, 1981, 1985, 1989 (Ιούνιο και Νοέμβριο), 1990 και 1993 στη Β΄ Θεσσαλονίκης.Κοινοβουλευτική θητεία , ιστοσελίδα Ελληνικού Κοινοβουλίου. Εσωκομματικά, θεωρούνταν «σκληρός δεξιός» και άνθρωπος του Ευάγγελου Αβέρωφ.

Από το Νοέμβριο του 1974 μέχρι τον Οκτώβριο του 1977 χρημάτισε υφυπουργός Γεωργίας στην κυβέρνηση του Κωνσταντίνου Καραμανλή.ΓΓ της Κυβέρνησης - Η σύνθεση και οι μεταβολές στην κυβερνητική δομή στην κυβέρνηση Καραμανλή 1974. Στην κυβέρνηση του Γεωργίου Ράλλη διετέλεσε υφυπουργός Συντονισμού από τον Ιούνιο μέχρι τον Σεπτέμβριο του 1981.ΓΓ της Κυβέρνησης  - Η σύνθεση και οι μεταβολές στην κυβερνητική δομή] στην κυβέρνηση Ράλλη του 1980

Τέλος, διετέλεσε υπουργός Μακεδονίας - Θράκης από τον Απρίλιο του 1990 μέχρι τον Αύγουστο του 1991, στην κυβέρνηση του Κωνσταντίνου Μητσοτάκη.

Επανεκλέχθηκε βουλευτής το 1996 με 16.188 ψήφους.ΟΙ ΠΡΩΤΕΣ ΕΚΤΙΜΗΣΕΙΣ ΓΙΑ ΤΟΥΣ ΒΟΥΛΕΥΤΕΣ ΤΗΣ ΝΕΑΣ ΒΟΥΛΗΣ , Μακεδονικό Πρακτορείο Ειδήσεων, 23-9-1996.

Ενώ νοσηλευόταν δήλωσε υποψηφιότητα για τις εκλογές του 2000 αλλά δεν εκλέχθηκε."Κηδεύεται σήμερα ο Γ. Τζιτζικώστας", Τα Νέα, 12/6/2000, σελ. 7.

Ο Γιώργος Τζιτζικώστας απεβίωσε από καρκίνο τον Ιούνιο του 2000. Η ταφή του έγινε στη Βραχιά Θεσσαλονίκης, ιδιαίτερη πατρίδα της οικογένειάς του. Παρουσία του Γλύξμπουργκ η κηδεία του Γ.Τζιτζικώστα, in.gr, 12-6-2000, ανάκτηση 8-9-2013.

Oικογένεια
Ήταν παντρεμένος με τη Μαρία Αικατερίνη Παπαχριστοπούλου και απέκτησε τρεις γιούς, από τους οποίος ο Απόστολος Τζιτζικώστας έγινε περιφερειάρχης και βουλευτής.

 Παραπομπές 

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β΄ Θεσσαλονίκης
Κατηγορία:Έλληνες υπουργοί Μακεδονίας-Θράκης
Κατηγορία:Έλληνες υφυπουργοί Γεωργίας
Κατηγορία:Έλληνες υφυπουργοί Συντονισμού